1.6.2005 Den Europæiske Unions Tidende L 138/3 KOMMISSIONENS FORORDNING (EF) Nr. 832/2005 af 31. maj 2005 om bestemmelse af overskudsmængderne af sukker, isoglucose og fruktose for Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet KOMMISSIONEN FOR DE EUROPÆISKE FÆLLESSKABER HAR— under henvisning til traktaten om oprettelse af Det Europæiske Fællesskab, under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slova- kiets tiltrædelse, under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, under henvisning til Kommissionens forordning (EF) nr. 60/2004 af 14. januar 2004 om overgangsforanstaltninger for sukker som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (1), særlig artikel 6, stk. 1, første afsnit, og ud fra følgende betragtninger: (1) — For at undgå forstyrrelser på sukkermarkederne som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets (i det følgende benævnt »de nye medlemsstater«) tiltrædelse den 1. maj 2004 fastsættes det i artikel 6, stk. 2, i forordning (EF) nr. 60/2004, at den mængde sukker i uforarbejdet stand eller sukker i forarbejdede produkter, isoglucose og fruktose, der overstiger den mængde, der betragtes som et normalt overførselslager pr. 1. maj 2004, skal i form af uforarbejdet sukker eller isoglucose fjernes fra markedet for de nye medlemsstaters regning. (2) — Med henblik på at bestemme sådanne overskudsmængder fastsættes det i artikel 8, stk. 2, i forordning (EF) nr. 60/2004, at de nye medlemsstater skal give Kommis- sionen relevante oplysninger om produktion, forbrug, lagre, eksport og import samt oplysninger om det system, der er oprettet til bestemmelse af overskuds- mængderne. ()) EUT L 9 af 15.1.2004, s. 8. Senest ændret ved forordning (EF) nr. 651/2005 (EUT L 108 af 29.4.2005, s. 3). (3) — Generelt betragtes overskudsmængderne af sukker som hidrørende fra produktionsudviklingen plus import minus eksport i perioden 1. maj 2003-30. april 2004, sammenholdt med gennemsnittet af disse mængder i samme periode i de tre foregående år. Der er også taget hensyn til de særlige omstændigheder, hvorunder lagrene opbyggedes, jf. artikel 6, stk. 1, litra c), i forord- ning (EF) nr. 60/2004, navnlig de faldende lagre i den pågældende periode. (4) — På basis af de nye medlemsstaters meddelelser bør over- skudsmængderne af sukker alene for Estland, Cypern, Letland, Malta og Slovakiet bestemmes efter denne metode. (5) — Overskudsmængderne af isoglucose og fruktose er blevet bestemt efter samme metode. Derfor skal der ikke bestemmes overskudsmængder af fruktose og isoglucose. (6) — Forvaltningskomitéen for Sukker har ikke afgivet udta- lelse inden for den af formanden fastsatte frist — UDSTEDT FØLGENDE FORORDNING: Artikel 1 De mængder sukker i uforarbejdet stand eller sukker i forarbej- dede produkter, der overstiger mængden betragtet som et normalt overførselslager pr. 1. maj 2004, og som skal fjernes fra EFs marked, jf. artikel 6, stk. 2, i forordning (EF) nr. 60/2004, udgør: — Estland: 91 464 t, — Cypern: 40 213 t, — Letland: 10 589 t, — Malta: 2 452 t, — Slovakiet: 10 225 t.